Santiago Guallar Poza

Santiago Guallar Poza (Muniesa, 25 de chulio de 1875 - Zaragoza 16 de mayo de 1946) fue un canonche y politico aragonés, deputau en as Corz republicanas.

Cursó os suyos estudios eclesiasticos en Belchit y Zaragoza, y fue nombrau presbitero en 1899. Obtenió a os ventinueu anyos de edat o doctorau en Teolochía, estió profesor d'o Seminario de Zaragoza, y en 1903 consiguió por oposición una canonchía d'o Cabildo de Zaragoza, d'o que fue nombrau deán en 1941.

Activo propagandista y organizador d'o catolicismo social, fue consiliario d'o Cerclo Catolico d'os Treballadors de Fuenclara en Zaragoza, y de l'Asociación Zaragozana de Sinyoras d'a Buena Prensa.

Con l'arribada d'a II Republica, consiguió en chunio de 1931 l'acta de deputau a las Corz por Zaragoza capital en as listas d'a Unión de Dreitas, patrocinada por o partiu Acción Nacional (dimpués Acción Popular Aragonesa), entidat d'a que estió president honorario. En noviembre de 1933, fue eslechiu nuevament deputau.

Dende 1939 dica a suya muerte estió consellero d'a Caixa d'Estalvios de Zaragoza, y en 1940 fue nombrau Vicepresident de dita entidat. Estió tamién president d'a Reyal Sociedat Economica Aragonesa d'Amigos d'o País. En istos anyos de posguerra estió Prefecto d'estudios d'o Seminario Pontificio zaragozano.

A o largo de toda a suya vida, siempre tenió muit present a o suyo lugar natal, intervenindo en bel afers beneficiosos pa Muniesa, como a su intervención en a donación por parti d'os Sinyors Aranguren d'a suya casa solariega y fincas a las Chirmanas de Santa Ana, pa que podesen recibir formación os ninos d'o lugar. Estió consellero d'a Sociedat FF.CC. d'Utriellas.

Siempre manifestó o suyo deseyo d'estar apedecau en o suyo lugar. As suyas restas descansan en o pantión d'os canonches d'o fosal de Torrero en Zaragoza. En o suyo día teneba adedicada una plaza en o suyo lugar.

 Vinclos externos 
  Info en muniesa.org

Categoría:Muertos en Zaragoza
Categoría:Naixius de Muniesa
Categoría:Politicos d'Aragón
Categoría:Relichiosos d'Aragón
Categoría:1875 (naixencias)
Categoría:1946 (muertes)